બનારસમાં બે વ્યક્તિઓ રહે છે, દેવી (રિચા ચઢ્ઢા) અને દીપક (વિકી કૌશલ). નામ બન્નેનાં પવિત્ર છે, પણ તેઓ બન્ને એકેક એવી ઘટનામાં ફસાઈ જાય છે કે તેમને મોત સિવાય બીજું કાંઈ દેખાતું નથી. દેવી એક હોટેલના રૂમમાં પોતાની સાથે ભણનારા પીયૂષ સાથે નિયમિત સમય પસાર કરે છે અને ઇન્ટિમેટ સંબંધોમાં આગળ વધે છે. એક વખત હોટેલમાં રેઇડ પડે છે અને દેવી-પીયૂષ પકડાઈ જાય છે. એ વખતે ભાગવાની કોશિશ કરતો પીયૂષ હોટેલની છત પરથી કૂદે છે અને તેને હૉસ્પિટલમાં દાખલ કરવો પડે છે.